CELEX: 32017R1268
Language: hu
Date: 2017-07-11 00:00:00
Title: A Bizottság (EU) 2017/1268 végrehajtási rendelete (2017. július 11.) egyes áruk Kombinált Nómenklatúra szerinti besorolásáról

14.7.2017   
            
            
               HU
            
            
               Az Európai Unió Hivatalos Lapja
            
            
               L 183/6
            
         A BIZOTTSÁG (EU) 2017/1268 VÉGREHAJTÁSI RENDELETE
   (2017. július 11.)
   egyes áruk Kombinált Nómenklatúra szerinti besorolásáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az Uniós Vámkódex létrehozásáról szóló, 2013. október 9-i 952/2013/EU európai parlamenti és tanácsi rendeletre (1) és különösen annak 57. cikke (4) bekezdésére és 58. cikke (2) bekezdésére,
   mivel:
   
               (1)
            
            
               A 2658/87/EGK tanácsi rendelet (2) mellékletét képező Kombinált Nómenklatúra egységes alkalmazása érdekében intézkedéseket szükséges elfogadni az e rendelet mellékletében meghatározott áruk besorolásáról.
            
         
               (2)
            
            
               A 2658/87/EGK rendelet meghatározza a Kombinált Nómenklatúra értelmezésére vonatkozó általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul, vagy azt bármilyen további albontással egészíti ki, és amelyet az árukereskedelemhez kapcsolódó tarifális és más intézkedések alkalmazása céljából az Unió valamely más rendelkezése hoz létre.
            
         
               (3)
            
            
               Az említett általános szabályok értelmében a mellékletben szereplő táblázat 1. oszlopában leírt árukat a táblázat 3. oszlopában feltüntetett indokok alapján a 2. oszlopban megjelölt KN-kód alá kell besorolni.
            
         
               (4)
            
            
               Indokolt úgy rendelkezni, hogy az e rendelet hatálya alá tartozó áruk tekintetében kibocsátott, de az e rendelet rendelkezéseivel összhangban nem álló kötelező érvényű tarifális felvilágosítást a jogosult – a 952/2013/EU rendelet 34. cikkének (9) bekezdésével összhangban – meghatározott ideig továbbra is felhasználhatja. Ezt az időszakot három hónapban kell meghatározni.
            
         
               (5)
            
            
               Az e rendeletben előírt intézkedések összhangban vannak a Vámkódexbizottság véleményével,
            
         ELFOGADTA EZT A RENDELETET:
   1. cikk
   A melléklet táblázatának 1. oszlopában leírt árukat a Kombinált Nómenklatúrában a táblázat 2. oszlopában megjelölt KN-kód alá kell besorolni.
   2. cikk
   Az e rendelet rendelkezéseivel összhangban nem álló kötelező érvényű tarifális felvilágosítás – a 952/2013/EU rendelet 34. cikkének (9) bekezdésével összhangban – e rendelet hatálybalépésének időpontjától kezdve három hónapig továbbra is felhasználható.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2017. július 11-én.
      
         
            a Bizottság részéről,
         
         
            az elnök nevében,
         
         Stephen QUEST
         
            főigazgató
         
         
            Adóügyi és Vámuniós Főigazgatóság
         
      
   
   
      (1)  HL L 269., 2013.10.10., 1. o.
   
   
      (2)  A Tanács 2658/87/EGK rendelete (1987. július 23.) a vám- és a statisztikai nómenklatúráról, valamint a Közös Vámtarifáról (HL L 256., 1987.9.7., 1. o.).
   
      MELLÉKLET
      
                  Árumegnevezés
               
               
                  Besorolás (KN-kód)
               
               
                  Indokolás
               
            
                  (1)
               
               
                  (2)
               
               
                  (3)
               
            
                  A termék finomított pálmaolajból nyert, körülbelül 1 mm átmérőjű apró fehér viaszgyöngyökből áll.
                  A termék az alábbiakból áll:
                  
                              —
                           
                           
                              hidrogénezett kemény pálmasztearin,
                           
                        
                              —
                           
                           
                              nem hidrogénezett kemény pálmasztearin,
                           
                        
                              —
                           
                           
                              optikai fehérítő (mintegy 0,01 tömegszázalék).
                           
                        A pálmaolajból nyert pálmasztearint több lépcsőben frakcionálják, és a kemény sztearint (kemény frakció), szétválasztják a puha sztearintól. Ezt követően a kemény sztearin egy részét hidrogénezik, majd összekeverik a kemény sztearin nem hidrogénezett részével és egy optikai fehérítővel. Az így nyert terméket ezt követően gyönggyé formázzák.
                  A termék viaszos jellegű és gyertyakészítés nyersanyagaként szolgál.
                  Olvadáspontja 59,2 ± 0,5 °C és rotációs viszkoziméterrel meghatározott viszkozitása az olvadáspontnál 10 °C-kal magasabb hőmérsékleten legfeljebb 10 Pa.s.
                  A terméket 25 kg-os zsákokba csomagolják.
               
               
                  3404 90 00 
               
               
                  A besorolást a Kombinált Nómenklatúra értelmezésére vonatkozó 1. és 6. általános szabály, a 34. Árucsoporthoz tartozó Megjegyzések 5. pontja első bekezdésének a) alpontja, valamint a 3404  és a 3404 90 00  KN-kód szövege határozza meg.
                  Az áru 1516  vtsz. alá történő besorolása kizárt, mert a termék hidrogénezett és nem hidrogénezett kemény sztearin keverékéből áll.. Előállítási folyamata túlmutat az 1516  vtsz. alkalmazási körén és nem olajról vagy zsírról van szó. Ezenkívül az optikai fehérítő alkalmazása miatt nem sorolható a termék az 1516  vtsz. alá.
                  Az áru 1517  vtsz. alá történő besorolása is kizárt, mivel a termék nem az 1517  vtsz. alá tartozó ehető keverék vagy készítmény.
                  A termék 1521  vtsz. alá történő besorolása szintén kizárt, mivel főként pálmasztearinból áll, ami egy triglicerid.
                  A 34. árucsoporthoz tartozó Megjegyzések 5. pontja első bekezdésének a) alpontja értelmében a kémiailag előállított viaszszerű szerves termékek – a vízben oldódók is – a 3404  vtsz. alá tartoznak. A termék továbbá megfelel a műviaszra vonatkozó kritériumoknak (lásd még a 3404  vtsz-hez tartozó Harmonizált Rendszer Magyarázat A. részét).
                  A terméket ezért mint egyéb műviaszt és elkészített viaszt a 3404 90 00  KN-kód alá kell besorolni.